אקסמפל

אליוט ג'ון גליב (באנגלית: Elliot John Gleave; נולד ב-20 ביוני 1982) ידוע בעיקר בשם הבמה שלו אקסמפל (באנגלית: Example) הוא זמר, יוצר ומלחין בריטי. גליב נולד במחוז האמרסמית' שבפולהאם שבדרום מערב לונדון. הוא הצעיר מבין שלושה אחים. גליב למד בימוי באוניברסיטת לונדון. לאחר סיום לימודיו עבד במשך כשנה באוסטרליה במחלקת האביזרים של סרטים כמו מלחמת הכוכבים - פרק 3: נקמת הסית'. לאחר מכן חזר לממלכה המאוחדת והחל לעבוד בערוץ קומדי סנטרל הבריטי וכמפיק ברשת MTV. בשנת 2004 החל גליב לעבוד על חומרים לאלבום סטודיו ראשון. לאחר מכן הוציא גליב גרסה משלו ללהיט של הזמרת לילי אלן, "Smile", שנקרא "Vile". בנובמבר 2006 יצא הסינגל הראשון מהאלבום שהיה "What We Made". הסינגל השני מהאלבום יצא במרץ 2007 והיה "You Can't Rap". ביוני יצא הסינגל השלישי מהאלבום שהיה "I Don't Want To". האלבום עצמו יצא ב-17 בספטמבר 2007 ונקרא "What We Made". שיריו של גליב קיבלו השמעות רבות ברדיו הבריטי ומפיקי מוזיקה מוכרים החלו להתעניין במוזיקה שלו. לאחר מכן הוציא אקסמפל את השיר "Me + Mandy" שהקליפ שלו צולם במשך 4 ימים ב-30 אתרים שונים. הסינגל הראשון מאלבומו השני היה "Watch the Sun Come Up" שיצא ב-21 בספטמבר 2009. זהו הסינגל הראשון של אקסמפל שנכנס למצעד הבריטי כאשר הגיע למקום ה-20. הסינגל השני היה שיר הנושא של האלבום שנקרא "Won't Go Quietly". הסינגל יצא ב-17 בינואר 2010 והגיע למקום השישי במצעד. ב-13 ביוני יצא הסינגל השלישי מהאלבום שהיה "Kickstarts" שהגיע למקום השלישי במצעד והיה הגבוה ביותר של אקסמפל עד כה. אלבומו השני של אקסמפל נקרא "Won't Go Quietly" ויצא ב-20 ביוני 2010. האלבום זכה להצלחה רבה והגיע למקום הרביעי במצעד האלבומים הבריטי עם מכירות של מעל למאתיים אלף עותקים רק בממלכה המאוחדת. ב-12 בספטמבר יצא הסינגל הרביעי שהיה "Last Ones Standing". ב-1 באוקטובר יצא שיתוף פעולה של אקסמפל עם פרופסור גרין בשיר "Monster". הסינגל החמישי והאחרון מהאלבום היה "Two Lives" שיצא ב-14 בנובמבר. ב-15 בנובמבר יצא שיתוף פעולה מאת טינצ'י סטריידר בשיר "Game Over" שכלל אומנים כמו אקסמפל, פרופסור גרין, גיגס, דבלין, טייני טמפה וצ'יפ. ב-17 באפריל 2011 יצא שיתוף פעולה של אקסמפל עם וורץ 32 בשיר "Unorthodox". ב-5 ביוני יצא הסינגל הראשון מאלבומו השלישי שנקרא "Changed the Way You Kiss Me" והגיע למקום הראשון בממלכה המאוחדת. ב-28 באוגוסט יצא הסינגל השני שהיה "Stay Awake" שהגיע אף הוא למקום הראשון. אלבומו השלישי של אקסמפל נקרא "Playing in the Shadows" ויצא ב-4 בספטמבר 2011. האלבום הגיע למקום הראשון בממלכה המאוחדת, ניו זילנד, אירלנד ואוסטרליה. ב-16 באוקטובר יצא שיתוף פעולה של אקסמפל עם ליידבאק לוק בשיר "Natural Disaster". הסינגל השלישי היה "Midnight Run" שיצא ב-4 בדצמבר. אקסמפל כתב את השיר "Chasing The Sun" עבור להקת הבנים המצליחה הוונטד. השיר זכה להצלחה רבה ואף נעשה לו רמיקס רשמי של הארדוול. בינואר 2012 חתם אקסמפל על חוזה הקלטות עם חברת מרקורי האמריקאית במטרה לפרוץ בשוק האמריקאי. ב-14 במרץ 2012 יצא שיתוף פעולה עם פלוקס פבילן בשיר "Daydreamer". ב-27 ביולי יצא שיתוף פעולה של אקסמפל עם הזמר קלווין האריס בשיר "We'll Be Coming Back". הסינגל הגיע למקום הראשון בארבע מדינות ולמקום השני בממלכה המאוחדת. הסינגל הראשון מאלבומו הרביעי היה "Say Nothing" שיצא ב-16 בספטמבר והגיע למקום השני במצעד השירים הבריטי. הסינגל השני מהאלבום היה "Close Enemies" שיצא ב-11 בנובמבר. אלבומו הרביעי של אקסמפל יצא ב-19 בנובמבר 2012 ונקרא "The Evolution of Man". האלבום הגיע למקום ה-13 במצעד האלבומים הבריטי. סיבוב ההופעות של אקסמפל שכלל 13 הופעות החל ב-11 בפברואר 2013 והסתיים ב-1 במרץ. הסינגל השלישי והאחרון מהאלבום היה "Perfect Replacement" שיצא ב-24 בפברואר ולא זכה להצלחה רבה. באפריל 2013 החל אקסמפל לעבוד על אלבומו החמישי. הסינגל הראשון מהאלבום יצא ב-6 בספטמבר 2013 ונקרא "All the Wrong Places". ב-4 בנובמבר יצא שיתוף פעולה של אקסמפל יחד עם ה-Pet Shop Boys בשיר "Thursday". ב-14 במרץ 2014 יצא הסינגל השני מהאלבום שנקרא "Kids Again". ב-22 ביוני יצא הסינגל השלישי מהאלבום שנקרא "One More Day (Stay with Me)". אלבומו החמישי של אקסמפל אשר נקרא "Live Life Living" יצא ב-7 ביולי 2014. הסינגל החמישי והאחרון מהאלבום היה "10 Million People" אשר יצא ב-5 באוקטובר. בסוף 2015 הודיע אקסמפל שבכוונתו לבלות יותר זמן עם משפחתו ולעבוד על חומר חדש לאלבום הבא שלו. הוא הפחית את כמות הופעותיו והחל לעבוד עם מוזיקאים כמו סיגמה ו-"Netsky". ב-10 ביולי יצא השיר "Whisky Story" בתור הסינגל הראשון מהאלבום שעתיד לצאת. הסינגל השני מהאלבום יצא ב-12 באוגוסט 2016, יותר משנה לאחר יציאת הסינגל הראשון, ונקרא "Later". גליב נשוי לדוגמנית ארין מקנאוט. השניים התארסו בנובמבר 2012 והתחתנו ב-18 במאי 2013. ב-21 בדצמבר 2014 (זמן אוסטרליה) נולד בנם הראשון, אוונדר מקסוואל גליב, וב-12 בספטמבר 2017, בנם השני, אניו סטנלי גליב. 2007: What We Made 2010: Won't Go Quietly 2011: Playing in the Shadows 2012: The Evolution of Man 2014: Live Life Living 2006: We Didn't Invent the Remix מדיה וקבצים בנושא אקסמפל בוויקישיתוף אתר האינטרנט הרשמי של אקסמפל (באנגלית) אקסמפל, ברשת החברתית פייסבוק אקסמפל, ברשת החברתית אקס (טוויטר) אקסמפל, ברשת החברתית אינסטגרם אקסמפל, סרטונים בערוץ היוטיוב אקסמפל, במסד הנתונים הקולנועיים IMDb (באנגלית) אקסמפל, באתר אפל מיוזיק (באנגלית) אקסמפל, באתר ספוטיפיי אקסמפל, באתר סאונדקלאוד (באנגלית) אקסמפל, באתר Last.fm (באנגלית) אקסמפל, באתר AllMusic (באנגלית) אקסמפל, באתר MusicBrainz (באנגלית) אקסמפל, באתר דיזר אקסמפל, באתר Discogs (באנגלית) אקסמפל, באתר Songkick (באנגלית) אקסמפל, באתר SecondHandSongs אקסמפל, באתר בילבורד (באנגלית) אקסמפל, באתר טיידל (באנגלית) אקסמפל, באתר אמזון מיוזיק